Diari Oficial de la Generalitat Valenciana


Sumari del DOGV 366, del 21-04-1986 (1986/806057)

RESOLUCIÓ de 21 de març de 1986, de la Direcció General d'Ensenyaments Mitjàns, sobre l'autoritzacio per a la realització de les experiències relatives a la Reforma dels Ensenyaments Mitjàns.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   366

Data del DOGV
:   21-04-1986

Secció del DOGV
:   ALTRES DISPOSICIONS

Número del document
:   1986/806057


Data del document
:   21-03-1986

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 21 de març de 1986, de la Direcció General d'Ensenyaments Mitjans, sobre l'autorització per a la realització de les experiències relatives a la Reforma dels Ensenyaments Mitjans.  
Des del seu començament, la Reforma dels Ensenyaments Mitjans es va concebre com un procés experimental que partia d'una hipòtesi prèvia, oberta i modificable segons la mateixa experiència i que havia de conduir a un nou model d'ensenyament secundari.   
Des del curs 1983-84, les hipòtesis dissenyades es van experimentant en diversos Centres ordinaris de Batxillerat i de Formació Professional, públics i privats, pel que fa al primer cicle, i a partir del curs 1985-86 les corresponents al segon cicle d'ensenyament secundari postobligatori.   
Les experiències que es realitzen són objecte d'un rigorós seguiment i avaluació, que són efectuades de manera conjunta pel Ministeri d'Educació i Ciència i la Conselleria de Cultura, Educació i Ciència, i que aconsellen, d?una banda, augmentar el nombre de Centres experimentals, per tal de disposar d'una mostra mès gran que permeta de valorar els diferents factors que influeixen en el resultat de l'experiència i, d'altra banda, prolongar el procés perquè puga ser experimentat el segon any del segon cicle.   
Per tot això, d'acord amb el que disposa el Decret 71/1984, de 16 de juliol, sobre Centres Experimentals i d'acord amb el Conveni subscrit pel Ministeri d'Educació i Ciència i la Conselleria de Cultura, Educació i Ciència, aquesta Direcció General d'Ensenyaments Mitjans ha resolt:   
Primer  
S'obri termini perquè els Centres ordinaris de Batxillerat, Formació Professional i Ensenyaments Integrats, tant públics com privats autoritzats, i si és el cos, homologats, que ho desitgen, sol·liciten autorització per realitzar les experiències descrites en el llibre editat per aquesta Conselleria «Cap a la Reforma dels Ensenyaments Mitjans», segons allò publicat pel Ministeri d'Educació i Ciència en l'Ordre de 30 de setembre de 1983 (BOE de 4 d'octubre) i referides a un cicle comú de dos anys de durada per a tots els alumnes que concloguen l'Educació General Bàsica.   
Segon  
Els Centres que desitgen participar en els experiències a què es refereix el número primer d'aquesta Resolució, ho sol·licitaran de la Conselleria de Cultura, Educació i Ciència abans del 25 de maig de 1986.   
Tercer  
Les sol·licituds, signades pel Director del Centre es presentaran en els corresponents Serveis Territorials de la Conselleria de Cultura, Educació i Ciència o en la forma establerta en l'article 66 de la Llei de Procediment Administratiu i hauran d'anar acompanyats de la documentació acreditativa de les circumstàncies següents:   
- Compromís del professorat encarregat d'efectuar l'experiència de romandre en el Centre durant els dos anys de durada del cicle experimental, i de participar en el pla de seguiment d'aquest i en les reunions de coordinació o jornades de perfeccionament que es convoquen a l'efecte.   
- Condicions materials del Centre i d'altres que puguen influir en el desplegament i l'èxit de l'experiència.   
- Relació del professorat que participa en la reforma amb expressió de la matèria que imparteix cada u.   
Quart  
Els Serveis Territorials de la Conselleria de Cultura, Educació i Ciència trametran a la Direcció General d'Ensenyaments Mitjans, abans del 5 de juny de 1986, les sol·licituds rebudes, acompanyades de l'informe de la Inspecció Tècnica de les Coordinadores Tècniques i de tots els que s'estimen convenients per garantir una selecció encertada dels Centres sol·licitants.   
Cinqué  
La Direcció General d'Ensenyaments Mitjans determinarà els Centres que s'autoritzen per efectuar les experiències a què es refereix el número primer d'aquesta Resolució.   
La selecció es realitzarà tenint en compte els informes al·ludits en el paràgraf anterior i d'acord amb el criteri següent: Se seleccionaran els Centres necessaris per completar la mostra i aconseguir que siga el més representativa possible de la realitat escolar en els Ensenyaments Mitjans.   
Sisé  
La Direcció General d'Ensenyaments Mitjans podrà, una vegada resolta aquesta Convocatòria, autoritzar l'experimentació en qualsevol centre, en què concorreguen circumstàncies excepcionals i que no hagen pogut concórrer a aquesta Convocatòria per motius justificats.   
Seté  
Els Centres que resulten seleccionats informaran els pares dels alumnes de la naturalesa de l'experiència que van a realitzar i acreditaran, d avant la Direcció General d?Ensenyaments Mitjans, que aquells accepten voluntàriament que els seus fills siguen matriculats en el cicle experimental.   
Vuité  
Als alumnes que cursen els ensenyaments experimentals se'ls aplicarà el que disposa el número seté de l'Ordre de 30 de setembre de 1983, en relació amb els efectes acadèmics reconeguts al final de l'experiència.   
Nové  
Els Centres que imparteixen amb caràcter experimental els ensenyaments corresponents al primer curs del segon cicle d'ensenyament secundari postobligatori en el curs 1985-86, experimentaran en el curs 1986-87. el segon any de l'esmentat cicle en els termes expressats en l'Ordre de 19 de novembre de 1985 (BOE de 4 de desembre).   
Deu  
La Direcció General d'Ensenyaments Mitjans proposarà els Centres que han de ser autoritzats per iniciar, en el curs 1986-87, les experiències corresponents al Segon Cicle que, necessàriament, hauran d'haver experimentat el cicle comú.   
Així mateix, la Direcció General d'Ensenyaments Mitjans determinarà, en cada cas, el nombre mínim. d'alumnes i les condicions necessàries per autoritzar l'experimentació de cadascuna de les modalitats de Batxillerat.   
València, 21 de març de 1986.  
El Director General d'Ensenyaments Mitjans:  
Xavier Panigua i Fuentes.